b'\n_START_ARTICLE_\nValtteri J\xc3\xa4rviluoma\n_START_SECTION_\nUra\n_START_PARAGRAPH_\nJ\xc3\xa4rviluoma aloitti j\xc3\xa4\xc3\xa4kiekon 5-vuotiaana Ikurin Vireess\xc3\xa4. H\xc3\xa4n pelasi juniorina sittemmin Yl\xc3\xb6j\xc3\xa4rven Ilveksess\xc3\xa4, josta J\xc3\xa4rviluoma siirtyi nuorempana C-juniorina Tampereen Ilvekseen. H\xc3\xa4n voitti B2-nuorten SM-hopeaa vuonna 2010. _NEWLINE_J\xc3\xa4rviluoma nousi hieman yll\xc3\xa4tt\xc3\xa4en Ilveksen SM-liigajoukkueen kokoonpanoon loukkaantumisten my\xc3\xb6t\xc3\xa4 kaudella 2012\xe2\x80\x932013, jolloin h\xc3\xa4n pelasi kahdeksan SM-liigaottelua tehopistein 2+1=3. J\xc3\xa4rviluoma teki SM-liigadebyyttins\xc3\xa4 8. tammikuuta 2013 vieraissa Turun Palloseuraa vastaan. H\xc3\xa4n sai ottelussa j\xc3\xa4\xc3\xa4aikaa 9.10 minuuttia. Uransa toisessa SM-liigaottelussaan 1. helmikuuta 2013 J\xc3\xa4rviluoma teki liigauransa avausmaalin vieraissa Espoo Bluesia vastaan. Toukokuussa 2013 h\xc3\xa4n teki vuoden mittaisen jatkosopimuksen Ilveksen kanssa._NEWLINE_Kaudella 2013\xe2\x80\x932014 J\xc3\xa4rviluoma nousi Ilveksen A-nuorten varakapteeniksi. H\xc3\xa4n oli joukkueen toiseksi paras maalintekij\xc3\xa4 ja kolmanneksi paras pistemies tehoilla 19+22=41. J\xc3\xa4rviluoma pelasi kauden aikana yhden SM-liigaottelun. Kaudeksi 2014\xe2\x80\x932015 h\xc3\xa4n siirtyi vuoden mittaisella sopimuksella Mestis-joukkue Lemp\xc3\xa4\xc3\xa4l\xc3\xa4n Kisaan. J\xc3\xa4rviluoma esiintyi siell\xc3\xa4 kahdella ensimm\xc3\xa4isell\xc3\xa4 kaudellaan  my\xc3\xb6s muutamia otteluita lainalla Suomi-sarjajoukkue KOOVEE:ss\xc3\xa4, mutta kaudesta 2016\xe2\x80\x932017 h\xc3\xa4n vietti siell\xc3\xa4 valtaosan ja pelasi 14 ottelua._NEWLINE_J\xc3\xa4rviluoma nousi kaudella 2017\xe2\x80\x932018 LeKin varakapteeniksi. H\xc3\xa4n pelasi kauden aikana 12 ottelua lainalla KOOVEE:ss\xc3\xa4. Kauden 2018\xe2\x80\x932019 J\xc3\xa4rviluoma aloitti II-divisioonajoukkue Ikurin Vireess\xc3\xa4. H\xc3\xa4n nousi joukkueen varakapteeniksi. Vuoden 2019 vaihteessa J\xc3\xa4rviluoma siirtyi kuitenkin yhdess\xc3\xa4 Jimi Palannon kanssa loppukauden sopimuksella Ranskan toiseksi korkeimmalle sarjatasolle FFHG Division 1:n HOGLY La Roche-sur-Yoniin.'